П Р О Т О К О Л   № 9

от заседание на КОМИСИЯ ПО АНАЛИЗ И
ОТЧИТАНЕ СТЕПЕНТА НА НАТОВАРЕНОСТ
НА ОРГАНИТЕ НА СЪДЕБНАТА ВЛАСТ,
проведено на 05.03.2013 г.

Днес, 05.03.2013 г. /вторник/ от 14:30 ч. се проведе заседание на Комисията по анализ и отчитане степента на натовареност на органите на съдебната власт /КАОСНОСВ/ при ВСС, в състав: 

ПРЕДСЕДАТЕЛ:
ЗАМ.-ПРЕДСЕДАТЕЛ:
и ЧЛЕНОВЕ:	КАЛИН КАЛПАКЧИЕВ
ЕЛКА АТАНАСОВА
ГАЛИНА КАРАГЬОЗОВА
КАМЕН СИТНИЛСКИ
РУМЕН БОЕВ
ЮЛИАНА КОЛЕВА - отсъства
РУМЕН ГЕОРГИЕВ
КАМЕН ИВАНОВ 
МАРИЯ КУЗМАНОВА
МИЛКА ИТОВА - отсъства	

На заседанието присъстваха и експертните сътрудници към комисията: Красимира Василева - началник-отдел „ЮОДКВСС” в дирекция „Правна”, и Румен Митев – главен експерт „Съдебна статистика”.

1. ОТНОСНО: Запознаване и обсъждане на получено писмо от Главния прокурор на Република България
Приложение: Писмо с вх. № 11-03-129/20.02.2013 г.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

1.1. ПРИЕМА за сведение писмото от Главния прокурор на Република България.

2. ОТНОСНО: Обсъждане на получено предложение от административния ръководител – председател на Окръжен съд гр. Стара Загора относно промяна на съдебен район.
Приложение: Писмо с вх. № 11-06-161/04.03.2013 г.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

2.1. ИЗИСКВА от председателя на Окръжен съд гр. Стара Загора по-подробна информация във връзка със следното:
- какъв е броят на жителите на с. Яворово;
- какви са очакванията за промяна на натовареността на районните съдилища в гр. Стара Загора и в гр. Чирпан след включването и съответно заличаването на с. Яворово от списъка на населените места, обслужвани от тези две съдилища;
- какъв е обемът на съдебните дела, генериран от населението на с. Яворово.
2.2. ОТЛАГА обсъждането на предложението до получаване на исканата информация от председателя на ОС гр. Стара Загора.

3. ОТНОСНО: Запознаване и обсъждане на получено писмо от административния ръководител – председател на Административен съд гр. Бургас относно оптимизиране на щатната численост на АдС – гр. Бургас.
Приложение: Писмо с вх. № 11-11-057/25.02.2013 г.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

3.1. ПРИЕМА за сведение искането, направено от председателя на Административен съд гр. Бургас.

4. ОТНОСНО: Обсъждане на получен Доклад от административния ръководител – председател на Окръжен съд гр. Смолян относно проведен конферентен разговор с представители и членове на Международната асоциация по съдебна администрация.
Приложение: Писмо с вх. № 92-50-001/22.02.2013 г.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

4.1. ПРИЕМА за сведение Доклад от г-н Любен Хаджииванов – административен ръководител – председател на Окръжен съд гр. Смолян. 

5. ОТНОСНО: Запознаване с получен Доклад от експерти на Съвета на Европа, съдържащ Сравнителен преглед на най-добрите практики при оценяването, кариерното развитие и повишаването на съдии в пет държави-членки на ЕС, изготвен от Генерална дирекция „Права на човека и върховенство на закона” на Съвета на Европа.
Приложение: Писмо и доклад с вх. № 04-00-151/125/22.02.2013 г.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

5.1. ПРИЕМА за сведение получения доклад в частта му, касаеща натовареност на магистратите.
5.2. ИЗПРАЩА на КПА за сведение доклада в частта му, касаеща атестиране, кариерно развитие и повишаване на магистрати.

ДОПЪЛНИТЕЛНИ ТОЧКИ

6. ОТНОСНО: Получени сигнали от някои органи на съдебната власт във връзка с начина на изчисляване на действителната натовареност и спазване на указанията на ВСС от 2010 г.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

6.1. ВЪЗЛАГА на експертния сътрудник на комисията г-н Румен Митев, да изготви образец на таблица, която да бъде изпратена с писмо до всички съдилища с указания за начина на изчисляване на действителната натовареност, като в случай, че не са го спазили да направят преизчисление и да изпратят данните с оглед коригиране на статистическите им отчети.

7. ОТНОСНО: Запознаване на членовете на комисията с проведената първа среща на Работната група за изготвяне на анализ на степента на натовареност на военните съдилища и военните прокуратури, проведена на 04.03.2013 г.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

7.1. Да се направи систематизиране на статистическите данни за натовареността на наказателните отделения във всички окръжни съдилища, както и за окръжни съдилища в населените места, в които има и военни съдилища, по видове наказателни дела, както и разбивка за това – колко от делата на военните съдилища/прокуратури са подсъдни на окръжните.

8. ОТНОСНО: Включване на точка за следващото заседание

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

8.1. Включва в дневния ред за следващо заседание на комисията обсъждане на концепция за анализ на натовареността на районните съдилища и районните прокуратури с оглед оптимизиране структурата на отделните съдебни райони.

ПРЕДСЕДАТЕЛ
НА КОМИСИЯТА:    / п /

КАЛИН КАЛПАКЧИЕВ